‘પદ્માવત’ના ઓરિજિનલ ટાઇટલમાં ‘ત’ની પાછળ દીર્ઘ ઈ હતી જે સેન્સરે શું કઢાવી તે પ્રશ્ન છે. પેલા, પંદરમી સદીના કોઈ મુસ્લિમે લખેલી વાર્તા – કવિતાનું ટાઇટલ ‘પદ્માવત’ છે એ બરાબર, પણ તો પછી ઓરિજિનલ ટાઇટલ કેમ ‘પદ્માવતી’ હતું. સેન્સરે ફિલ્મમાં તો ક્યાંય પદ્માવતીનું પદ્માવત કરાવ્યું નથી. પણ પ્રસૂન જોશીના વડપણ હેઠળની ટીમે આ ફિલ્મમાં અનેક જગ્યાએ કાપાકૂપી કરીને ફિલ્મને ઉંદરે કાતરી નાખેલી ગોદડી જેવી બનાવી દીધી તે સારું કર્યું છે. ફિલ્મ અસંબદ્ધ લાગે છે, અધૂરી લાગે છે. પદ્માવતી જોહર કહે છે તે છેલ્લો આખો સીન જ અધૂરો છોડીને બ્લેકઆઉટ દીપિકાના અવાજમાં જણાવી દેવામાં આવે છે કે પદ્માવતીએ સતી થઈને મેવાડની પ્રજાને ભ્રષ્ટ થતાં બચાવી લીધી વગેેરે વગેરે વગેરે અને ધી એન્ડ!